
ZNACAJ MERENJA PROTICAJA 
U SISTEMIMA ZA OTPADNE I ATMOSFERSKE VODE 
KOD PROJEKTOVANJA KANALIZACIONIH SISTEMA 
I OBJEKATA ZA PRECISCAVANJE OTPADNIH VODA 



Branislav Hiba, dipl.inz.grad. 

1. UVOD 

Opsti tehnoloski razvoj u svetu uslovio je i znacaj an napredak u pristupima resavanja 
problema vezanih za komunalnu hidrotehnicku infrastrukturu. U ovoj oblasti znacajno mesto 
pripada sistemima za evakuaciju i preciscavanje otpadnih i atmosferskih voda sa urbanih 
slivova. Ovi sistemi obuhvataju pre svega podzemne kanalizacione kolektore raznih tipova, 
oblika i dimenzija i postrojenja za preciscavanje otpadnih i atmosferskih voda. Kolektorska 
mreza obezbeduje transport i evakuaciju voda u skladu sa odgovarajucim tehnickim uslovima 
i standardima. Na postrojenjima za preciscavanje vrsi se tretman voda pre ispustanja u 
recipijente primenom savremenih tehnoloskih postupaka. Pri tome je neophodno da se 
zadovolje pre svega propisi vezani za zastitu zivotne sredine. Opsti trend u svetu je takav da 
zastita zivotne sredine postaje jedan od prioriteta u daljem razvoju sistema, sto dovodi do 
poostravanja standarda kojima se regulise ova problematika. 

Sistemi za evakuaciju i preciscavanje otpadnih i atmosferskih voda spadaju u najskuplje 
delove komunalne infrastrukture. Radi toga je od posebnog znacaj a da se oni u tehno- 
ekonomskom smislu i sa aspekta zastite zivotne sredine optimalno koncipiraju. Ovo se odnosi 
kako na izgradnju novih objekata, tako i na rekonstrukcije, sanacije i odrzavanje postojecih. 
Upravo u najrazvijenijim zemljama u svetu je relativno ogranicen broj novih objekata, dok se 
najveci deo radova odnosi na odrzavanje i rekonstrukciju postojecih. 

U skladu sa razvoj em sistema komunalne infrastrukture porastao je i znacaj sistematskog 
merenja i prikupljanja podataka o proticajima otpadnih i atmosferskih voda koje se evakuisu i 
preciscavaju. Takode, opsti tehnoloski napredak omogucio je i znatan razvoj i usavrsavanje 
tehnologije merenja i merne opreme. Finansijska sredstva koja treba uloziti u merenja i 
obradu podataka merenja su relativno mala u odnosu na ustede koje se mogu ostvariti kod 
projektovanja, izgradnje, rekonstrukcije i odrzavanja sistema. 

Imajuci u vidu gore navedeno moze se zakljuciti da ce znacaj podataka merenja otpadnih 
voda biti sve veci i u buducnosti. Ovo se posebno odnosi i na nasu zemlju, s obzirom da su 
raspolozivi podaci izuzetno skromni, pa je neophodno da se u buducem periodu ovo 
zaostajanje sto brze nadoknadi. 

2. METODOLOGIJA MERENJA I KORISCENJE REZULTATA MERENJA 
2.1 Merenja u kanalizacionim sistemima 

Kanalizacioni sistemi se izvode po opstem tipu, sa zajednickim odvodenjem otpadnih i 
atmosferskih voda ili kao separacioni, gde su otpadne i atmosferske vode razdvojene. Kod 
separacionih sistema se formiraju dve nezavisne kolektorske mreze za posebno odvodenje 
otpadnih i atmosferskih voda. 

Proticaji u kanalizaciji za otpadne vode su po pravilu ujednaceni, posebno u velikim 
gradovima. U sistemima atmosferske kanalizacije, zavisno od padavina, raspon izmedu 
minimalnih i maksimalnih proticaja je visetruko veci. Maksimalni proticaji mogu biti i vise 
desetina puta veci od minimalnih. 

Merenja proticaja se uglavnom sprovode u kanalizacionim kolektorima, gde se najcesce javlja 
tecenje sa slobodnim ogledalom. Takode, merenja su cesta i u okviru posebnih objekata kao 
sto su crpne stanice, retenzioni bazeni, rasteretni prelivi i dr. 

2.1.1 Merenja u kanalizacionim sistemima opsteg tipa 

Kod opstih sistema kanalisanja posebno se evidentiraju proticaji u suvom periodu i za vreme 
padavina. Merenja se vrse za potrebe dimenzionisanja objekata kanalizacije i postrojenja za 
preciscavanje, kao i za kalibraciju simulacionih modela koji se danas standardno koriste kod 
projektovanja. 

U suvom periodu sistem funkcionise kao zatvoren, odnosno sva otpadna voda se evakuise na 
postrojenje. 

Za vreme padavina kada dolazi do znatnog povecanja proticaja uobicajeno je da se aktiviraju 
rasteretni prelivi u okviru sistema, preko kojih se deo voda bez preciscavanja evakuise u 
recipijente. Merenja proticaja na rasteretnim prelivima je znacajno kako sa aspekta 
dimenzionisanja sistema, tako i sa aspekta zastite zivotne sredine. 

2.1.2 Merenja u kanalizacionim sistemima separacionog tipa 

2.1.2.1 Merenja u separacionim sistemima za otpadne vode 

Merenje proticaja u separacionim sistemima za otpadne vode se vrsi za potrebe 
dimenzionisanja kolektora i objekata kao sto su crpne stanice, prelivi i ispusti u okviru mreze, 
retenzioni bazeni, i dr. Takode, merenja su od posebnog znacaja i za dimenzionisanje 
postrojenja za preciscavanje koja su sastavni deo sistema i sa kanalizacionom mrezom cine 
jedinstvenu funkcionalnu celinu. Kod ovakvih sistema je osnovna pretpostavka da se 
celokupna voda evakuise u okviru sistema i dospeva na postrojenje za preciscavanje. Merni 
podaci su od znacaja i za kalibraciju simulacionih modela. 

2. 1 .2.2 Merenja u separacionim sistemima za atmosferske vode 

U ovakvim sistemima oticaj se javlja po pravilu samo za vreme padavina. Atmosferske vode 
su se ranije uobicajeno odvodile bez preciscavanja u recipijente. U skladu sa poostravanjem 
propisa koji se odnose na zastitu zivotne sredine u sve vecoj meri se vrsi preciscavanje i ovih 
voda. Pri tome se najcesce preciscava samo deo voda. Podaci merenja koriste se za potrebe 
dimenzionisanja objekata kanalizacije, rasteretnih preliva, postrojenja za preciscavanje i za 
kalibraciju simulacionih modela. 

2.2 Merenja na postrojcnjima za preciscavanje 

Ovi podaci se koriste za dimenzionisanje pojedinih objekata postrojenja. Takode, oni su 
veoma znacajni i kasnije u toku eksploatacije postrojenja za potrebe, kontrole, odrzavanja i 
poboljsanja efekata preciscavanja. 

Uobicajena praksa je da se meraci proticaja ugraduju na dovodu sirove otpadne vode na 
postrojenje i na odvodu preciscene vode. Merenje se sprovodi u kanalima sa tecenjem sa 
slobodnim ogledalom i u zatvorenim cevovodima kod kojih je tecenje pod pritiskom. 

Osim merenja proticaja duz linije vode, na postrojenjima za preciscavanje vrse se i merenja 
proticaja mulja. Tim merenjima obuhvacen je primarni mulj, recirkulisani mulj iz sekundarnih 
taloznika i mulj koji se evakuise iz zgusnjivaca. 

3. POSTUPCI I OPREMA ZA MERENJE 

3.1 Prikaz osnovnih postupaka merenja 

Merenja proticaja se vrse u kanalizacionim kolektorima i otvorenim kanalima gde je tecenje 
najcesce sa slobodnim ogledalom ili na zatvorenim cevovodima pod pritiskom. Postoji vise 
metoda za merenje koje se zasnivaju na primeni raznih vrsta uredaja i senzora. 

Merenje u kanalima ili kolektorima. U otvorenim kanalima ili kolektorima sa tecenjem sa 
slobodnim ogledalom najcesce se koristi metoda merenja proticaja preko merenja nivoa na 
mernim prelivima ili na posebno oblikovanim mernim mestima u kanalu. Standardno se 
primenjuju objekti-merni kanali tipa Venturi ili Parshall. Pored toga proticaji se odreduju na 
osnovu merenja rasporeda brzina i povrsine proticajnog profila na mernom mestu (na bazi 
magnetne indukcije ili ultrazvuka). 

Merenja u zatvorenim cevovodima. Ovde se primenjuju tri osnovna metoda merenja: 
merenje na bazi pritiska ugradnjom prepreke na cevovodu radi stvaranja hidraulicke 
denivelacije (na pr. venturijevo suzenje, dijafragma i dr.); merenje efekata mase fluida u 
pokretu (primena magnetne indukcije, ultrazvuka ili vrtlozenja), i merenje prirastaja 
zapremine protekle tecnosti kojim su obuhva'eni turbinski ili propelerni meraci proticaja kod 
kojih je brzina rotirajuceg elementa u korelaciji sa brzinom tecenja odnosno proticajem. 

U tabeli 1 daje se prikaz podobnosti pojedinih metoda merenja za primenu na sistemima za 
otpadne vode. 

Tabela 1 Podobnost primene pojedinih metoda merenja na sistemima za otpadne vode 



Metod merenja 


Otpadna voc 


a 


Mulj 


OllUVa 


Primarni 
taloznik 


Sekundarni 
taloznik 


PvuncirTii 
JT 1 lllla.1111 


O CJVUIlLlal 111 


Zj^UoIIULI 


Kanal/Nivo 


+ 


+ 


+ 








Preliv/Nivo 


+ 


+ 


+ 








Kanal/ Magnetna 
Indukcija (1) 


4- 


4- 


+ 








Kanal/Ultrazvuk 
(Doppler) 


4- 












Kanal/Ultrazvuk 
(Transmisija) 




+ 


+ 








Cevovod/Dijafragma 


+(3) 


+(3) 


+ 


+(3) 


+(3) 


+(3) 


Cevovod/Venturi 


+(3) 


+(3) 


+ 


+(3) 


+(3) 


+(3) 


Cevovod/Magnetna 
Indukcija (2) 


+ 


+ 


+ 


+ 


+ 


+ 


Cevovod/Ultrazvuk 
(Doppler) 


+ 






+ 


+ 


+(4) 


Cevovod/Ultrazvuk 
(Transmisija) 




+ 


+ 








Cevovod/ 
Vrtlozni merac 




+ 


+ 








Cevovod/Zapreminski 
(Turbinski) 






+ 









(1) Magnetno - induktivni senzor ili vise senzora u kanalu 

(2) Magnetno - induktivni merac proticaja za potpuno ili delimicno ispunjenu cev 

(3) Preporucuje se ugradnja prikljucaka za ispiranje meraca 

(4) Sadrzaj suspendovanjih materija manji od 4% 



3.2 Kriterijumi za selekciju opreme za merenje 

Znacajni kriterijumi koje treba uzeti u razmatranje kod izbora merne opreme su: podobnost za 
primenu, ispravno dimenzionisanje, sastav fluida koji se meri, preciznost, hidraulicki gubitak, 
uslovi za montazu, uslovi ambijenta u kome oprema treba da funkcionise, uslovi za 
odrzavanje opreme. Detalji u vezi navedenih kriterijuma su prikazani u tabeli 2. 

Tabela 2 Kriterijumi za izbor opreme za merenje 



Podobnost primene 


Analizira se podobnost primene metoda i opreme za planirana merenja. 






Dutiph 71 nn Kamp 


Treba da se predvidi oprema koja pokriva ceo opseg proticaja koji se meri. 
Takode je vazno da su brzine tecenja u preporucenom opsegu. 






V 1 .1 1 1 1 1 \_ 1 \_ 1 11 \_ 


Kompatibilnost merne opreme sa sastavom fluida u kome se vrsi merenje. 
Kompatibilnost merne opreme sa sadrzajem suspendovanih cestica u fluidu. 
Otpornost okvasenih delova opreme na hemijske reakcije sa fluidom. 






Preciznost i 
ponovljivost merenja 


Treba ostvariti zahtevanu preciznost merne opreme i ponovljivost merenja 
(kod vise puta ponovljenog merenja pri istim uslovima dobija se isti 
rezultat). Potvrdena preciznost opreme treba da je kompatibilna sa ukupnim 
nivoom preciznosti u okviru celog sistema. Razmatranje preciznosti opreme 
u kontestu zastite zivotne sredine. 






Hidraulicki gibitak 


Da li postoje ogranicenja vezana za hidraulicki gubitak izazivan mernom 
opremom. 






Uslovi montaze 


Da li je na kanalu ili cevovodu obezbedena dovoljna duzina pravolinijske 
deonice uzvodno od mernog mesta. Oprema mora da se dobro uklopi u 
elemente postojeceg sistema (zatvaraci, pumpe, fazonski komadi i dr). 
Merna oprema treba da bude lako dostupna za servisiranje. Treba ugraditi 
fazonske komade koji obezbeduju laku demontazu i aktiviranje eventualnih 
by-pass veza. 






Uslovi ambijenta 


Ovo obuhvata prevenciju od eventualnih rizika od eksplozije usled 
prisustva eksplozivnih gasova. Oprema treba da bude otporna na vlagu, 
koroziju i temperaturne promene. 






Uslovi odrzavanja 


Treba obezbediti uslove za eventualno ispiranje opreme ili rucno ciscenje i 
dr. 



3.3 Osnovne tehnicke karakteristike opreme koja se koristi za merenje kod sistema za 
otpadne i atmosferske vode 

U tabeli 3 navode se neke osnovne tehnicke karakteristike mernih uredaja koje su od znacaja 
za njihovu prakticnu primenu. 

Tabela 3 Tehnicke karakteristike merne opreme 



Metod 
merenja 


Merni opseg 


Preciznost u 
% u odnosu na 
stvarnu 
vrednost 


Ponovljivost u 
% u odnosu na 

puni 
opseg merenja 


Duzina prave 
deonice u odnosu 
na sirinu mernog 
kanala ili precnik 
cevovoda 


Kanal/Nivo 


10:1 -75:1 (1) 


±5-10 (2) 


±0.5 




Preliv/Nivo 


500:1 


± 5 


± 0.5 




Kanal/Magnetna 
Indukcija (3) 


10:1 


±1-2 


± 0.5 




Cevovod/ 
Dijafragma 


4:1 


± 3 


± 0.5 


4 - 10 


Cevovod/ 
Venturi 


4:1 


± 1 


± 0.5 


4 - 10 


Cevovod/Magnetna 
Indukcija (4) 


10:1 


±1-2 


±0.5 


5 


Cevovod/Ultrazvuk 
(Doppler) 


10:1 


±3 


± 1 


7- 10 


Cevovod/Ultrazvuk 
(Transmisija) 


10:1 


±2 


± 1 


7- 10 


Cevovod/ 
Vrtlozni merac 


15:1 


± 1 


±0.5 


10 


Cevovodi/Zapreminski 
(Turbinski) 


10:1 


±0.25 


±0.05 


10 



(1) Odnos maksimalnog prema minimalnom proticaju zavisi od tipa kanala 

(2) Za kanal tipa Parshall preciznost je ± 5%, za kanal tipa Palmer - Bowlus ± 10% 

(3) Magnetno - induktivni senzor ili vise senzora u kanalu 

(4) Magnetno - induktivni merac proticaja za potpuno ili delimicno ispunjenu cev 



3.4 Prenos, prikupljanje i obrada podataka 

Savremena oprema za merenje protoka obuhvata elemente koji se ugraduju u kanalizacionim 
kolektorima (fazonski komadi, meraci, sonde, senzori) i elektronsku i racunarsku opremu za 
prenos, prikupljanje i obradu podataka. Upravo ta oprema je zadnjih 10 godina znacajno 
unapredena u skladu sa opstim tehnoloskim razvojem i sirokom primenom novih tehnologija 
u domenu merenja proticaja u sistemima za otpadne vode. 

Fizicka velicina koja se pomocu senzora meri u kanalu (nivo / brzina) se pretvara u elektricni 
signal i dalje prenosi kablovskim putem. Na trzistu se danas mogu nabaviti i senzori sa 
integrisanom memorijom dovoljnog kapaciteta za visemesecno prikupljanje podataka. Ovakvi 
sistemi su programabilni pa se npr. moze podesavati ucestalost merenja. Na taj nacin se 
merenje moze vrsiti tako sto se celokupna oprema ugraduje direktno na mernom mestu, gde se 
i prikupljaju podaci na disku. Uobicajeno je da se podaci koji se prikupljaju na ovaj nacin 
povremeno preuzimaju radi analize i dalje kompjuterske obrade. 

Medutim veoma cesto se mereni podaci prenose do kontrolnih jedinica koje su znatno 
udaljene od mernog mesta. Prenos podataka putem standardnih signalnih kablova koji se 
isporucuju uz senzore moze se vrsiti do udaljenosti od oko 1500 m. Za veca rastojanja su 

potrebna kompleksnija i skuplja tehnicka resenja. Kontrolne jedinice se mogu opremiti 
racunarima ili programabilnim logicnim kontrolerima (PLC). 

Racunarski sistemi sluze pre svega za prihvatanje, prikaz, kontrolu, i dalju obradu podataka. 
Obrada podataka se vrsi pomocu softvera koji se formiraju namenski, u funkciji 
kompleksnosti celokupnog sistema i tehnickih uslova odrzavanja, kontrole i obezbedenja 
funkcionja. Pored prihvatanja i obrade mernih podataka njihova funkcija je i upravljanje 
sistemom. Na bazi dobijenih mernih vrednosti i programiranih funkcija, upravlja se radom 
pojedinih uredaja i opreme u okviru sistema. 

Kontrolne jedinice za prijem, prikaz i obradu mernih podataka i upravljanje sistemom mogu 
biti relativno jednostavne, a takode i vrlo kompleksne. Ovo zavisi od znacaja i slozenosti 
sistema koji se kontrolise, broja mernih mesta i ugradenih senzora, zatim uslova koji se 
postavljaju u pogledu prikaza i obrade, odnosno kontrole i upravljanja. U torn smislu 
formiranje kontrolnih jedinica moze iziskivati angazovanje strucnjaka raznih profila kao i 
znacajna finansijska sredstva. Na ovaj nacin se mogu formirati veoma kompleksni 
informacioni i upravljacki sistemi. 

3.5 Odrzavanje merne opreme 

Da bi se obezbedilo ispravno funkcionisanje merne opreme neophodno je preduzeti 
odgovarajuce mere za njeno odrzavanje. To obuhvata kontrolu, ciscenje, kalibraciju, 
belezenje i cuvanje podataka vezanih za rad opreme. 

Ciscenje opreme se moze vrsiti ispiranjem vodom ili rucnim i mehanickim ciscenjem. Kod 
cevovoda i kanala koji funkcionisu periodicno, kao npr. kod merenja duz linije mulja na 
postrojenjima za preciscavanje treba obezbediti uredaje za povremeno ispiranje. To su 
cevovodi i prikljucci na sistem ciste vode za ispiranje. 

Neposredno odrzavanje se moze olaksati i ugradnjom specijalne merne opreme. Na primer 
kod magnetno-induktivnog merenja se mogu ugraditi elektrode koje se same ciste putem 
ultrazvucnih talasa visoke frekvencije ili zagrevanjem. 

Posto se merenja vrse u sistemima za evakuaciju prljavih voda sa primesama suspendovanih 
materija i raznih drugih sastojaka (pesak, mulj, lisce, granje, papir, PVC kese, delovi 
ambalaze od plastike i dr.), sve to zajedno nepovoljno utice na odrzavanje i funkcionalnost 
merne opreme. Radi toga je povoljnije da se elementi opreme ugraduju po mogucstvu izvan 
medija koji se transportuje, kako bi bili lakse dostupni za vizuelnu kontrolu i radove na 
montazi / demontazi i odrzavanju. 

Meraci protoka treba da se kalibrisu na mestu ugradnje, kako bi se verifikovale zahtevane 
performanse i uspostavili polazni podaci za buduce periodicne kontrole i kalibraciju. 
Periodicne kalibracije treba da se vrse od strane strucnjaka isporucioca opreme, kako bi se 
osiguralo njeno ispravno funkcionisanje. 

Pored originalnih podataka o kalibraciji znacajno je i belezenje trenutnih operativnih podataka 
za ugradenu opremu. Pravovremenom kontrolom ovih podataka mogucno je da se problemi u 
vezi funkcionisanja opreme unapred sagledaju i preduprede. 



8 



4. PRIKAZ PRAKTICNE PRIMENE MERENJA PROTICAJA 
KOD PLANIRANJA I PRO JEKTOVANJA OB JEKATA 

U Institutu "Jaroslav Cerni" je uraden ili je u izradi veci broj projekata koji se odnose na 
kanalizacione sistema za otpadne i atmosferske vode i postrojenja za preciscavanje 
komunalnih i industry skih otpadnih voda. U sklopu izrade ovih projekata problematika 
merenja proticaja sve vise dobija na znacaju iz sledecih razloga: 

neophodna su merenja proticaja otpadnih voda kako bi se pribavile odgovarajuce podloge 
za projektovanje 

neophodni su podaci sa postojecih sistema da bi se izvrsila rekonstrukcija ili ostvarili 
optimalni pogonski uslovi 

uredaji i objekti za merenje proticaja se predvidaju kao jedan od elemenata buducih 
objekata i postrojenja 

U daljem tekstu se navode neki konkretni primeri sprovedenih merenja i njihov znacaj u sirem 
sklopu izrade i realizacije odgovarajucih projekata. 

4.1 Generalni projekat preciscavanja gradskih i industrijskih otpadnih voda grada 
Nisa 

Ovim projektom koji je uraden u periodu 1998 - 2000 g. obuhvaceni su objekti kanalizacije i 
postrojenja za preciscavanje otpadnih voda grada Nisa. Ranijih godina je uradeno vise 
projekata koji se odnose na razne segmente navedene problematike, ali pri tome nisu 
sprovedena merenja proticaja. U sklopu ovog Generalnog projekta merenja proticaja su 
vrsena u cilju pribavljanja pouzdanih podloga za projektovanje. 

U okviru postojeceg kanalizacionog sistema grada Nisa postoje tri glavna nezavisna izliva u 
reku Nisavu. Sva tri izliva su opsteg tipa i preko njih se evakuisu otpadne vode u suvom 
periodu, a takode i atmosferske vode za vreme padavina. 

Merenja proticaja otpadnih voda sprovedena su u toku 1998 g. na sva tri izliva u dva ciklusa 
kontinualnog trajanja od po 7 dana. Primenjena metodologija merenja se zasnivala na merenju 
nivoa pomocu senzora koji su ugradeni na svakom izlivu. Podaci o nivou vode u kanalu su 
memorisani na svakih 2 min. Za svako memo mesto na osnovu merenja su uspostavljene 
krive proticaja. 

U tabeli 4 se daje prikaz karakteristicnih izmerenih proticaja u suvom periodu i za vreme 
padavina. 

Tabela 4 Izlivi gradske kanalizacije u Nisu - karakteristicni izmereni proticaji 1998 g. 



Izliv 


Q izmereno m 3 /s 


Q min , suvi period 


Q max , suvi period 


Q max , kisni period 


Izliv 1 

Beogradmalski 


0.072 


0.581 


2.57 


Izliv 2 

Ivana Milutinovica 


0.438 


1.330 


2.85 


Izliv 3 

Juzni kolektor 


0.067 


0.206 


0.89 


Ukupno 
Izliv 1, 2 i 3 


0.577 


2.117 


6.31 



Na osnovu sprovedenih merenja su dobijeni verodostojni podaci koji su bili podloga za dalju 
razradu projektne dokumentacije za kanalizacioni sistem i objekte postrojenja za 
preciscavanje. Pri tome su oni omogucili znacajne izmene u pristupu kod projektovanja i 
dimenzionisanja pojedinih kapitalnih objekata. To obuhvata glavni Nisavski kolektor za 
dovod voda do postrojenja i objekte na postrojenju (crpna stanica sirove otpadne vode, 
primarni taloznici, bioaeracioni bazeni i sekundarni taloznici). 

Takode, podaci su korisceni i za tariranje matematickog modela koji je koriscen za simulaciju 
oticaja u kanalizacionom sistemu. 

4.2 Glavni projekat evakuacije i preciscavanja otpadnih voda fabrike "Bambi" u 
Branicevu 

Ovaj projekat je uraden u Institutu "Jaroslav Cerni", 1998 g. Projektom je obuhvacen 
kanalizacioni sistem za evakuaciju otpadnih voda u reku Pek ukupne duzine oko 700 m i 
postrojenje za preciscavanje. Primenjena je tehnologija produzene aeracije sa zajednickom 
stabilizacijom mulja. Institut "Jaroslav Cerni" je po principu inzenjeringa iste godine izveo 
sve projektom predvidene objekte, pa su oni pusteni u rad u jesen 1998 g. 

Merenje proticaja je predvideno na cevovodu - odvodu preciscene vode, pre ispustanja u 
kanalizacioni kolektor za evakuaciju u reku Pek. Radi toga je izgraden poseban objekat - saht 
meraca protoka. Primenjen je princip merenja pomocu suzenja u kanalu tipa Venturi. Iznad 
kanala je postavljen senzor za merenje nivoa na bazi ultrazvuka. Signal sa senzora se prenosio 
do kontrolne jedinice u obliznjoj servisnoj zgradi, gde se proracunat proticaj prikazuje na 
displeju kao trenutni protok. Takode, proracunava se i ukupan, kumulativni oticaj preciscenih 
otpadnih voda. Potrosnja vode u ovoj fabrici je relativno mala, pa prosecni proticaji u toku 
rada fabrike iznose oko 1-2 1/s, odnosno oko 200 m 3 /dan. 

Merni podaci su iskorisceni za poboljsanje funkcionisanja pojedinih objekata postrojenja 
(plivajuci preliv u bioaeracionom bazenu i odvodni kanal u sekundarnom takozniku), a time i 
poboljsanje efekata preciscavanja. 

5. REZIME 

Savremeni razvoj hidrotehnicke komunalne infrastrukture za evakuaciju i preciscavanje 
otpadnih i atmosferskih voda uslovljen je kako opstim tehnoloskim razvoj em, tako i 
poostravanjem kriterijuma i propisa koji regulisu zastitu zivotne sredine. U torn kontekstu 
zadnjih godina je znatno porastao znacaj merenja proticaja u okviru tih sistema. S druge 
strane ubrzani razvoj tehnologija i merne opreme omogucio je da se merenja danas obavljaju 
na znatno visem nivou nego ranije. Istovremeno stvoreni su i uslovi za direktno upravljanje 
sistemima, odnosno njihovim delovima. Sve ovo je uslovilo i njihov znatno veci ekonomski 
znacaj, s obzirom da se uz relativno mala ulaganja u merenja mogu ostvariti velike ustede kod 
planiranja investicija i kasnije eksploatacije i odrzavanja sistema. 

Metodologija merenja proticaja, znacaj i koriscenje rezultata su obrazlozeni za pojedine vrste 
kanalizacionih sistema i postrojenja za preciscavanje. Posebno se istice znacaj prikupljenih 
podataka za kalibraciju simulacionih modela, koji se danas koriste kod projektovanja 
kanalizacionih sistema. 

U clanku je dat pregled savremenih postupaka za merenje proticaja otpadnih i atmosferskih 
voda i mulja na postrojenjima za preciscavanje kao i njihova podobnost za primenu u 
zavisnosti od toga gde se vrsi merenje i koje su osnovne karakteristike fluida koji se meri. 
Pored toga definisani su i kriterijumi za selekciju i izbor postupka merenja. Dodatna 
poredenja i kriterijumi od znacaj a se mogu uspostaviti i na osnovu prikaza osnovnih 
tehnickih karakteristika, sto je takode dato u posebnoj tabeli. 

Merna oprema koja se ugraduje u kolektorima i cevovodima se najcesce zasniva na primeni 
senzora za merenje nivoa i brzina. Savremeni razvoj elektronike i racunarske tehnike pruza 
velike mogucnosti za prenos, prikupljanje, memorisanje, obradu i vizuelno prikazivanje 
merenih podataka. Na taj nacin ceo proces moze se kontrolisati i usmeravati komforno i na 
visokom tehnoloskom nivou iz kontrolnih jedinica. Pri tome se primenjuju softveri koji se 
posebno kreiraju i prilagodavaju konkretnim tehnickim uslovima. 

Kalibracija merne opreme je neophodna kod uspostavljanja mernih mesta i kasnije u toku 
eksploatacije, u odredenim vremenskim intervalima. Kalibraciju treba da sprovode ovlasceni 
strucnjaci firmi koje proizvode, isporucuju i ugraduju opremu. 

Praktican znacaj merenja proticaja prikazan je na primeru dva najnovija projekta koji su 
uradeni u Institutu "Jaroslav Cerni". Merenja koja su sprovedena i Nisu su omogucila 
kvalitativno visi nivo u pogledu kritickog sagledavanja postojece projektne dokumentacije i 
projektovanja buducih kapitalnih objekata gradske kanalizacije i postrojenja za preciscavanje 
otpadnih voda. 

